Ross County FC

Ross County Football Club er en skotsk fotballklubb fra byen Dingwall i Highland. Klubben spilte fra 2008/09-sesongen i Scottish First Division (nivå 2). Klubbens hjemmebane er Victoria Park. Klubben rykket opp i Skotsk Premier League etter 2011/2012-sesongen. Historie Ross County ble stiftet i 1929 og ble medlem av Highland League. Klubben gjorde det relativt bra, og vant ligaen tre ganger, i 1967, 1991 og 1992. De gjorde seg også bemerket i den skotske FA-cupen, og slo ut lag fra Scottish Football League åtte ganger. Da Scottish Football League ble omstrukturert til fire divisjoner i 1994, ble det to ledige plasser i ligaen. Sammen med den sammenslåtte klubben Inverness Caledonian Thistle, også med bakgrunn fra Highland League, ble Ross County valgt inn i den profesjonelle ligaen. Ross County har hatt framgang i ligaen. De vant Third Division (nivå 4) i 1999 og rykket videre opp til First Division året etter. Etter en sesong tilbake i Second Division er klubben igjen i First Division fra høsten 2008. Klubbens første større trofé kom i 2006/07, da de vant Challenge Cup, en cup for lagene på nivå 2, 3 og 4. De slo Clyde 5-4 på straffespark, etter 1-1 etter ekstraomganger. I sesongen 2011/12 vant de Scottish First Division og rykket opp i Skotsk Premier League. 13. april 2015 laget Liam Boyce Ross Countys første hat-trick noensinne i den skotske toppdivisjonen i laget 3-0 seier borte mot St. Mirren. I sesongen 2015/2016 vant de for første gang Scottish League Cup da de slo Hibernian 2-1 i finalen på Hampden Park. Sesonger Klubbrekorder Beste ligasesong: 5.-plass i skotsk Premier League 2012–2013 Beste sesong i Scottish Cup: Finale i 2009/2010 Beste sesong i Scottish League Cup: Vinner i 2015/2016 Beste sesong i Challenge Cup: Vinner i 2006/07 Høyeste tilskuerantall: 8000 mot Rangers 28. februar 1966 (skotsk FA-cup 2. runde) Største seier: 11-0 mot St. Cuthbert Wanderers 11. september 1993 (skotsk FA-cup kvalifiserende runde) Største tap: 1-10 mot Inverness Thistle, ukjent år (Highland League) Referanser Kilder Sky Sports Football Yearbook. Headline Publishing Group, London 2008. ISBN 978 0 7553 1820 9 Paul & Shirley Smith: The Ultimate Directory of English & Scottish Football Grounds. Yore Publications, Harefield 2005. ISBN 0954 783042 Eksterne lenker Ross County Football Club Arkivert 13. mai 2011 hos Wayback Machine. «Ross County celebrate promotion to SPL» BBC Sport 10. april 2012